โผล่บิ๊กล็อต BH ก้อนแรก 90.50 ล้านหุ้น BDMS รับเงิน 9.32 พันลบ.
โผล่บิ๊กล็อต BH ก้อนแรก 90.50 ล้านหุ้น BDMS รับเงิน 9.32 พันลบ.
โผล่บิ๊กล็อต BH ก้อนแรก 90.50 ล้านหุ้น BDMS รับเงิน 9.32 พันลบ.
25 พ.ย. 2563

ผู้สื่อข่าวรายงานว่า วันนี้ (25 พ.ย.) มีรายการสรุปซื้อขายกระดานรายใหญ่ (Big lot) ของหุ้นบริษัท โรงพยาบาลบำรุงราษฎร์ จำกัด (มหาชน) หรือ BH จำนวน 1 รายการ ปริมาณ 90.50 ล้านหุ้น มูลค่ารวม 9.32 พันล้านบาท ราคาเฉลี่ย 103 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น BH ปิดตลาดวันนี้ที่ระดับ 121 บาท บวก 6 บาท หรือ 5.22% สูงสุด 121 บาท ต่ำสุดที่ 112.50 บาท มูลค่าซื้อขายที่ 1.02 หมื่นล้านบาท
ขณะที่วานนี้ บริษัท กรุงเทพดุสิตเวชการ จำกัด (มหาชน) หรือ BDMS แจ้งว่า บริษัทได้เข้าทำสัญญาซื้อขายหุ้นสามัญ BH ที่ถืออยู่ทั้งหมด 180,715,806 หุ้น หรือคิดเป็นสัดส่วน 22.71% ของจำนวนหุ้นที่ออกและเรียกชำระแล้วทั้งหมดของ BH ให้กับผู้ซื้อในราคาหุ้นละ 103 บาท คิดเป็นเงินประมาณ 18,613.7 ล้านบาท เมื่อวันที่ 19 พ.ย. 63
ทั้งนี้ เมื่อวันที่ 24 พ.ย.63 บริษัทได้รับการยืนยันจากผู้ซื้อถึงความแน่นอนของแหล่งเงินทุน จึงคาดว่าจะสามารถดำเนินการขายหุ้นสามัญ BH บางส่วนผ่านกระดานซื้อขายหลักทรัพย์รายใหญ่ (Big Lot) ในตลาดหลักทรัพย์แห่งประเทศไทยเบื้องต้น 90,500,000 หุ้น ที่ราคา 103 บาท/หุ้น หรือคิดเป็นมูลค่าประมาณ 9,321.5 ล้านบาท ภายในวันที่ 26 พ.ย.63 ทำให้สัดส่วนการถือหุ้นของบริษัทลดลงมาที่ 11.34% ส่วนที่เหลืออีกจำนวน 90,215,806 หุ้น หรือคิดเป็นสัดส่วนประมาณ 11.34% คาดว่าการซื้อขายดังกล่าวจะแล้วเสร็จภายในเดือน ธ.ค.63